**Magyar–török küzdelmek és együttélés a 15–17. században**

1. **Luxemburgi Zsigmond és a Hunyadiak törökellenes harcai – 9. évf. tk. 156. o-tól:**
2. **Luxemburgi Zsigmond (1387-1437) törökellenes harcai:**

előzmények: az Oszmán Birodalom kialakulása és terjeszkedése – **tk. 157/13**

**oszmánok:** török népcsoport, a XIII. században betelepedtek Kis-Ázsiába

névadójuk: Oszmán fejedelem – ő szervezte állammá őket

tevékenység: kezdetben bizánci szolgálatban álltak

vallás: mohamedán

Oszmán utódai: **szultánok** (Orhán, Murád, stb.) → folytatták a terjeszkedést:

* elfoglalták Kis-Ázsia nyugati részét (Bursza v. Brussza városa)
* **1354:** Gallipoli-félszigeten átkeltek Európába → **Balkán-félszigeten** Észak felé terjeszkedtek: meggyengülő balkáni kis államok egymással szembeni ellentéteit kihasználták!

**I. Murád (1359-1389):**

**1371: Marica folyónál** legyőzte a szerbeket

**új főváros: Drinápoly (Edirne)**

**1389: rigómezei csata:** újabb győzelem a szerbek ellen („szerbek Mohácsa”), de Murád maga is elesik!

1. **Bajazid (1389-1402):**

1390-es években megszerezték Bulgáriát → tartós török fenyegetéssel a Magyar Királyságnak számolnia kellett →

**Luxemburgi Zsigmond magyar király** támadó hadjáratot indított Havasalföld felé (1395):

hadak összetétele: magyar és európai lovagsereg, de:

**1396: Nikápolynál súlyos vereség,** ennek fő oka: lovagok fegyelmezetlensége ↔ oszmán-török hadsereg felépítése: fegyelmezett **janicsárok** (gyalogság) és **szpáhik** (lovasság) – **tk. 157/11-12** →

Zsigmond felismerése:

banderiális hadszervezet és a lovagi hadviselés elavult →

**1397: temesvári országgyűlés,** döntés: **telekkatonaság** bevezetése

enneklényege: minden 20 jobbágy után 1 könnyű fegyverzetű lovas íjász kiállítása → állandó hadsereg terve lett volna!

probléma: nemességet bevonta a költségekbe → 1435: már „csak” minden 33. jobbágy után kellett egy katonát kiállítani

Zsigmond kiépítette az **első végvári vonalat – tk. 158/14-15-16:**

* **Nándorfehérvár és Szörényvár** között 11 új végvár épült
* várak ellátása: délvidéki vármegyék feladata
* déli végek kulcsa: Nándorfehérvár (1520-ig állta a török támadásait!)
* déli végek híres irányítója: **Ozorai Pipó** temesi ispán

1. **Hunyadi János törökellenes harcai – tk. 160/22:**

**Hunyadi János (1407?-1456) személye:**

* ősei havasalföldi kenézek (kenéz: román telepescsoportok vezetője) → magyar nemességbe emelkedtek→ Luxemburgi Zsigmondtól (1387-1437) birtokokat kaptak: **Vajdahunyad** vára + uradalmai – **tk. 160/21** → család elnevezése: Hunyadiak, birtokaik: tk. 160/20
* H. J. Zsigmond udvarába került
* Zsigmond halála után szörényi bán lett: Délvidék, Al-Duna
* a trónviszályok időszakában **Ulászló (1440-1444)** híve lett → szerzeményei: erdélyi vajdaság, temesi ispánság (Újlaki Miklóssal megosztoztak)
* egyúttal a nándorfehérvári kapitányságot is irányították → erők összpontosítása a betörő törökkel szemben lehetővé vált! →

**Hunyadi fontosabb hadműveletei:**

**1442:** Marosszentimrénél vereség, de Gyulafehérvárnál győzelem

Törcsvári-szoros: győzelem a ruméliai beglerbég felett

Hunyadi sikereinek okai:

* korszerű harcmodor: huszita szekérvár alkalmazása
* délvidéki lakosság támogatása
* Hunyadi méltóságai

**1443-1444, hosszú, téli hadjárat:**

* célja: **Drinápoly** (török főváros ekkor) elfoglalása → török kiűzése a Balkánról
* nemzetközi hadsereg állt össze: magyarok, lengyelek, csehek, franciák (kb. 35 ezer fő)
* útvonal: Nándorfehérvár (átkeltek a Dunán) → Niš → **Balkán-hegység:** itt a közelgő török felmentő sereg és a tél beállta miatt visszafordultak!
* eredmény: több győzelmet arattak, a balkáni népek (bolgárok, bosnyákok, albánok, szerbek) is megmozdultak, mélyen benyomultak a Török Birodalom területére (1000 km-t tettek meg harcolva) → **II.** **Murád szultán (1421-1451)** békét ajánlott! →

**drinápolyi béke (1444):**

* 10 év béke
* törökök kiürítették Szerbiát → fontos végvárak visszakerültek: **Galambóc, Szendrő**

de:

Hunyadi és Ulászló megszegték a békét!

oka: európai keresztény államok és a pápa a helyzet kihasználására ösztönözte őket →

**1444-ben** újabb törökellenes hadjárat:

* vezetője: I. Ulászló király
* útvonal: Orsova (átkeltek a Dunán)
* létszám: kb. feleakkora, mint a hosszú hadjárat idején
* a magyarok a vártnál nagyobb erőkkel kerültek szembe, mivel a szövetséges keresztény hajók nem tudták megakadályozni a törökök átkelését Kis-Ázsiából (a velenceiek ellenfelei, a genovaiak ráadásul segítették is a törököket!) →

**várnai csata (1444 november) – tk. 161/23 + felső források:**

* a kétszeres túlerővel szemben (kb. 50 ezer török) a Hunyadi vezette, fegyelmezett magyar páncélos lovasság kezdetben sikeres volt
* Ulászló viszont kíséretével megtámadta a szultánt őrző janicsárokat → Ulászlót híveivel együtt lemészárolták → a király halála zűrzavart okozott, a csata elveszett! →

**1445-ös** **országgyűlés:** 7 főkapitányt választottak, egyikük Hunyadi, oka: Mo. király nélkül, török veszély!

**Rákosi országgyűlés (1446) – tk. 161. o. alsó forrás:**

* nemesség elismerte **Utószülött Lászlót** magyar királynak → **V. László**, de kiskorúsága idejére Hunyadit kormányzóvá (gubernátor) választották →

**Hunyadi kormányzósága (1446-1452):**

* beszedte a királyi jövedelmeket
* visszaszorította a bárókat (birtokok visszavétele)
* fő cél: törökkel szembeni védelem →

**1448:** újabb hadjárat, de **Rigómezőnél** Hunyadi vereséget szenvedett (2. rigómezei csata), oka: Brankovics György szerb fejedelem elárulta!

**1452:** Lászlót nagykorúsították → **V. László (1452-1457)**, gyámja Cillei Ulrik lett → általa vezetett liga megerősödött

de:

Hunyadi befolyása megmaradt:

* Beszterce örökös grófja
* királyi jövedelmek kezelője
* országos főkapitány → törökkel szembeni védelem megszervezője! →

**A nándorfehérvári diadal (1456) – tk. 162/25 + bal oldali forrás:**

* előzménye: **II. Mohamed szultán (1451-1481)** **1453-ban bevette Bizáncot** → Keletrómai Birodalom megszűnt, Bizánc **Isztambul** néven új török főváros lett
* Szendrő ostroma

**1456:** II. Mohamed Nándorfehérvár ostromához fogott

* vár jelentősége: stratégiai fekvés a Duna és a Száva összefolyásánál → elfoglalása esetén a török útja szabad az ország belseje felé
* vár parancsnoka: **Szilágyi Mihály** (Hunyadi sógora)
* védősereg: kb. 7000 végvári katona (a bárók nagy része Brankovics és Újlaki kivételével otthagyták a várat)
* Hunyadi zsoldosokkal, nemesekkel vonult oda: főleg saját seregére támaszkodhatott
* keresztes had szervezője: **Kapisztrán János** olasz ferences szerzetes →
* **Hunyadi seregével áttörte a török hajózárat, utánpótlást tudott juttatni a várba** → keresztesekkel együtt kitörtek, majd vereséget mértek a törökre → török nem tudott betörni az ország belsejébe!

győzelemhez kapcsolódnak:

* **Dugovics Titusz**, egy közvitéz önfeláldozása: magával rántotta a félholdas, lófarkas zászlót kitűzni akaró janicsárt
* **III. Callixtus** pápa felhívása: déli harangszó! – a török túlerő miatt vereségre számított, ezért rendelte el, hogy déltájt minden templomban harangozás közepette könyörögjenek a hívek → mire a pápai bulla késve megérkezett a különböző országokba, addigra Hunyadi már legyőzte a törököt!
* **Hunyadi halála:** az ostrom pusztító maradványa, a pestis vitte el → a gyulafehérvári székesegyházban temették el **– tk. 162/26** (rövidesen Kapisztrán János is a ragály áldozatául esett)

1. **Hunyadi Mátyás törökellenes harcai – tk. 168/15:**

Előzmény: török elfoglalta Galambócot (1458) és Szendrőt (1459) → az 1. végvári vonal kulcselemei voltak! →

Mátyás nemesi felkelést hirdetett → 1460-as években Boszniában hadakozott → szerzemények:

**1463: Jajca**

**1464: Szrebernik**

↓

megosztoztak a törökkel Bosznián: ÉNY-i része Mo-é lett

↓

Mátyás bánságokat hozott létre: **Jajcai bánság, Szreberniki bánság**

Később: **1476, Szabács** elfoglalása → **Macsói bánság**

↓

**Kiépült a 2. végvári vonal** (az 1. még Zsigmond idején, lásd ott)

**1479:** törökök betörtek Erdélybe, de: Kinizsi Pál temesi ispán és Báthori István erdélyi vajda **Kenyérmezőnél** legyőzte őket – tk. 168/16 + bal oldali forrás

**1483:** 5 év béke a törökkel (II. Bajazid szultán idején)

jelentősége: 1520-ig mindig megújították

1. **A mohácsi csata és az ország három részre szakadása – a középkori magyar állam bukása – 10. évf. tk. 40. o-tól:**
2. **Magyarország belső helyzete 1526 előtt:**

**Jagelló-kor (1490-1526)**:

* Mátyás halálától (1490) a mohácsi csatáig (1526) terjedő időszak
* névadója: Jagelló-dinasztia: lengyel-litván származású uralkodóház

↓

uralkodnak: - II. (Jagelló) Ulászló (1490-1516)

- II. Lajos (1516-1526)

↓

cseh királyok is voltak!

*korszak általános jellemzői:*

- királyi hatalom meggyengült:

Ulászló erélytelenségéről volt híres, választási feltételeit lásd: **tk. 41. o.** felső forrás, lényege: nem szedi be a rendkívüli hadiadót, rendekkel együtt kormányoz, saját költségén megvédi az országot, stb. →

gúnyneve: „Dobzse” Ulászló (dobzse = jól van!)

↓

az egész korszakot a bárók és a köznemesség szembenállása határozta meg → Mo. kormányzati válságba süllyedt: **rendi anarchia**

lásd erről: **tk. 41. o.** hosszabb forrás

* **bárók:**

- övék a tényleges hatalom: királyi tanács tagjai, főméltóságok, hivatalok betöltői → megerősödtek

- a török veszély miatt a Habsburgokhoz közeledtek → **1515: Habsburg-Jagelló házassági szerződés**

* **köznemesség:**

- vármegyékben és a Rákos mezején megtartott országgyűléseken volt befolyásuk

↓

magukra nézve kedvező törvényeket hoztak!

- **Szapolyai János** erdélyi vajda mellett sorakoztak fel: ő volt az ország legnagyobb birtokosa

↓

Szapolyai lett a köznemesség vezére

↓

**1505: rákosi végzés:** ha Ulászló fiúörökös nélkül hal meg, csak magyart fognak királlyá választani (Szapolyai későbbi trónra emelése érdekében fogadták el!)

**de:** Ulászlónak fia született, a későbbi II. Lajos → a kérdést levették a napirendről

**1514:** Dózsa-parasztfelkelést leverték → megtorlás → török elleni védelem lehetőségei tovább romlottak

**1516:** meghalt II. Ulászló → utóda: fia, **II. Lajos** (1516-1526) → még alig volt 10 éves → nagykorúsították, de helyette **bárói tanács** kormányzott

↓

a királyi hatalom tovább gyengült

↓

- a bárók és a nemesség között a szembenállás állandósult (rendi anarchia)

- a királyi jövedelmek tovább csökkentek, lásd: **tk. 42. o.** felső forrás → a **Délvidék magára maradt!**: nem volt pénz a várak karbantartására, felújítására ↔ **török veszély!**

király felesége: **Habsburg Mária** - **1515-ös Habsburg-Jagelló házassági szerződés** alapján! → Habsburg-Jagelló szövetség megerősödött → magyarok a Habsburgoktól reméltek támogatást a törökkel szemben

**1520-as évek:** II. Lajos kísérlete a bárók megfékezésére, a királyi hatalom helyreállítására

↕

**eredménytelen maradt!** (a bárók összefogtak)

↓

a kormányzati válságba süllyedt országban a bárók és a nemesség egymás ellen acsarkodtak, miközben a török veszéllyel nem foglalkoztak!

**2. Magyarország külpolitikai helyzete 1526-ig:**

**a) Az Oszmán Birodalom megerősödése – tk. 40/1 sz. térkép**

- a XVI. század elején újabb török hódítási hullám **I. (Vitéz) Szelim** idején (1512-1520)

↓

elfoglalták:

- Perzsia egy részét

- Szíriát

- Palesztinát

- Egyiptomot → 1517: Kairó elfoglalása → Szelim felvette a **kalifa** címet → a mindenkori török szultán az iszlám világ egyedüli vezetője lett

↓

az Oszmán Birodalom **világbirodalommá** vált!

- Szelim utóda: **I. (Törvényhozó) Szulejmán** (1520-1566)

↓

**1520-ban** békét ajánlott Magyarországnak (egyelőre nem akarta megtámadni az országot)

↓

követeket küldött Budára

↕

a békeajánlatot elutasították! (fogságba ejtették a követeket!), oka: Jagellók családi kapcsolataik révén a Habsburgoktól vártak támogatást

↓

Szulejmánválasza: **1521-es** támadás a déli végek ellen – **tk. 42/3 sz.** térkép

↓

elesett:

Nándorfehérvár, Zimony, Szabács

↓

az **első végvári vonal összeomlott**

↓

a török előtt **nyitva állt az út az ország belseje felé!**

**b) A Habsburgok elszigetelődése Európában:**

előzménye: Habsburg-Valois ellentét – **tk. 13/19 !**

↓

**1526:** I. Ferenc francia király Habsburg-ellenes európai szövetséget kovácsolt össze → **cognac-i liga**

tagjai:

- Franciaország

- Velence

- Milánó

- Firenze

- Pápai Állam

- Oszmán Birodalom!!! (Ferenc, a „legkeresztényibb francia király” bevonta a szultánt is!)

↓

Habsburgok erői le voltak kötve Nyugat-Európában

↓

**Magyarország magára maradt!**

↓

Szulejmán a **cognac-i liga jegyében** megindult a Habsburgokkal szövetkező, meggyengült Magyarország ellen

↓

mohácsi csatavesztés (lásd ↓)

**3. A mohácsi csata – tk. 43/4-5 sz. térképvázlatok, ill. 43. o. középső forrás – Brodarics István krónikája:**

**1526:** Szulejmán megindította hadait (kb. 60 ezer fő)

↕

komolyabb védelmi előkészületek nem történtek, a déli határvédelmet csupán **Tomori Pál kalocsai érsek**[[1]](#footnote-1) néhány száz fős serege jelentette

↓

a törökök feltartóztatása a határon nem sikerült, így azok megkezdték az átkelést a **Száván** (és nem a Dunán, mint a tk-ben!)

↓

elfoglalták **Péterváradot** (ez volt a térségben az egyetlen még jelentős, magyar kézen lévő vár)

↓

eközben II. Lajos elkezdte szervezni a királyi fősereget:

* hadba hívta a nemességet, bárókat
* általános felkelést hirdetett

↕

ez azonban eléggé vontatottan haladt, így már eleve késve indulhattak a Délvidék felé

↓

a fősereg (mintegy 20 ezer fő) **1526. augusztusában** érkezett a **tolnai gyülekezőhelyre**

↓

itt egyesültek Tomori Pál kis létszámú, de tapasztalt csapatával

↓

a magyar hadak fővezére Tomori lett (és mellette Szapolyai György, az erdélyi vajda testvére)

↓

hosszas vita után a csata vállalása mellett döntöttek: a **Mohács alatti síkon** hadrendbe állították seregeiket

↓

az ütközetre **1526. augusztus 29-én** került sor – **tk. 43/5 sz. térképvázlat:**

haditerv: a nehézlovasság összpontosított rohamával kimozdítani helyéről az ellenséget (a török tábor a dombok mögött volt)

↓

a jobbszárny rohama kezdetben sikeres volt, de a balszárny visszapattant a törökről és megfutamodott →

a magyar sereg másfél-két óra alatt döntő vereséget szenvedett

↓

veszteségek:

- II. Lajos menekülés közben a **Csele-patakba** fulladt – **tk. 44/6 sz. kép**

- elesett kb. 15 ezer fő, köztük számos báró, nemes, zsoldos katona és főpap

- a gyalogság, miután elvesztette a lovasság biztosítását, eredeti harcrendjében pusztult el

- sokan a **Duna-menti mocsarakba** vesztek

- elesett maga a fővezér, Tomori Pál is

- mindeközben Szapolyai János erdélyi vajda kb. 10-15 ezer fős seregével a **Tiszánál** állomásozott (nem merte megtámadni a törököt)

- megmenekült viszont **Brodarics István** szerémi püspök, királyi kancellár → megírta a mohácsi csata történetét → értékes forrás: **43. o.**

- a vereség hírére a királyné, Habsburg Mária titokban elhagyta az országot

- Szulejmán először cselnek tartotta a magyarok megfutamodását, ezért egy ideig csatarendben tartotta seregét

- a győzelem után észak felé indult → **bevonult Budára** (kirabolták, felgyújtották) → októberben a Duna-Tisza közén keresztül elhagyta az országot

**közben:**

- Buda felé, majd a kivonulás alatt végigpusztította az országrészt → a menekülőket több helyütt lemészárolták, zsákmányt, foglyokat szereztek – **tk. 43/4 sz. térképvázlat**

- a **Szerémségben** (= Duna-Száva köze) török helyőrséget hagyott (várakban)

↓

a mohácsi csatavesztés következménye:

**középkori magyar állam bukása, Magyarország három részre szakadása (1541), lásd alább!**

1. **A kettős királyválasztás:**

1526: mohácsi csata, II. Lajos (1516-1526) meghalt → Mo. uralkodó nélkül maradt (Lajos felesége, Habsburg Mária elmenekült) →

magyar uralkodó rétegek (bárók ↔köznemesség) királyválasztásra készülődtek

probléma: megosztottak voltak! →

**kettős királyválasztásra került sor!:**

1. **Szapolyai János – tk. 44/10:**

* Mo. legnagyobb birtokosa, erdélyi vajda, köznemesség vezére
* leverte az 1514-es Dózsa-féle parasztfelkelést
* bázisa: köznemesség
* jogalapja: **1505-ös rákosi végzés** (II. Ulászló halála után csak magyar származású jelöltet választanak magyar királlyá)
* megkoronázása: 1526 november, Székesfehérvár (Szent Koronával)
* uralkodott: **1526-1540** → **utolsó magyar származású királyunk!** (utána már csak a Habsburgok uralkodtak, egészen 1918-ig)

1. **Habsburg Ferdinánd – tk. 44/9:**

* osztrák főherceg, **V. Károly** német-római császár (1519-1556) öccse
* bázisa: bárók, ennek oka: külső segítséget reméltek a törökkel szemben
* jogalapja: **1515-ös Habsburg-Jagelló házassági szerződés** (Jagellók kihalása után a magyar trón a Habsburgokra száll!)
* megkoronázása: 1526. december, Pozsony
* uralkodott: **1526-1564**

1. **Pártviszályok, belháborúk – tk. 45/11:**

Egy ország, két király! → mindkét fél a másik kiszorítására törekedett →

**1527, Tokaj:** Ferdinánd legyőzte Szapolyait → Szapolyai Lengyelországba menekült

**1528:** Szapolyai segítséget kért I. Szulejmán török szultántól → Mo. ÉK-i, K-i részét török segédhadakkal visszafoglalta

**1529:** török hadjárat indult Bécs ellen

útvonal: Duna mentén → Budát visszafoglalták Ferdinándtól, átadták Szapolyainak – tk. 68/9

de: Bécs ostromával elkéstek (őszi esőzések megkezdődtek) → visszafordultak, eközben Ferdinánd Mo. Ny-i részét elfoglalta → **1529: Mo. két részre szakadt!**

**1532:** újabb török hadjárat Bécs ellen

útvonal: átvágtak a Dunántúlon → **Kőszeghez** érve elakadtak!

vár kapitánya: **Jurisics Miklós**

ostrom időtartama: aug. 5-28. → elhúzódott!

közben: V. Károly Bécs körül felmentő sereget gyűjtött össze, kb. 90-100 ezer fő → Bécs elfoglalása ezúttal sem sikerült → törökök visszafordultak, Dráva völgyét végig pusztították!

**ACTIO RADIUS elmélet:** török hadsereg hatósugara itt Mo-n ért véget → az örökös tartományokban már nem tudtak hadműveleteket folytatni → Bécset soha nem tudták elfoglalni, ősszel vissza kellett térniük téli szállásukra (Balkán)

szomorú tény viszont: **Mo. a Habsburg és török nagyhatalmi érdekek ütközőpontjába került!** →

**1533:** Habsburg-török egyezmény, melynek lényege: elismerték egymás befolyási területeit! (tk. 45/11 térképen hibásan 1538 szerepel!)

**1538: Váradi béke Szapolyai és Habsburg Ferdinánd között! – tk. 45. o. forrás**

tartalma:

* elismerték egymás királyságát
* megállapodást a szultán előtt titokban tartják
* Szapolyai halála után egész Mo. a Habsburgokra száll, még akkor is, ha Szapolyainak közben fia születik

de:

* Szapolyai feleségül vette **Jagelló Izabella** lengyel királylányt → fia született: **János Zsigmond**
* Szapolyai a halála (1540 nyara) előtt megeskette híveit, **Fráter Györgyöt** és **Török Bálintot** J. Zs. hűségére! → csecsemőt titokban királlyá választották, Szulejmán is elismerte!

1. **Az ország három részre szakadása – tk. 48/17 sz. térképvázlat:**

**1541:** Ferdinánd hadai megindultak Buda felé, oka: váradi béke értelmében átvegyék az országot!

de:

* Fráter György segítséget kért Szulejmántól!
* közben Buda alól Török Bálint hadai elűzték a császáriakat, még a török odaérkezése előtt! →
* Szulejmán viszont már nem bízott meg Szapolyai híveiben → jobbnak látta az ország egy részének elfoglalását →

**1541. augusztus 29.:**

**Janicsárok (török gyalogság) csellel bevették Budát** → Mo. középső részét is elfoglalták → **Török Hódoltság** néven a Török Birodalom/v. Oszmán Bir., ua.! része lett! – Szulejmán győzelmi jelentését lásd: **tk. 46. o.** forrás

(Török Bálintot elhurcolták, az isztambuli Héttorony foglyaként halt meg!)

↓

* kárpótlásul János Zsigmond és Izabella királyné Mo. keleti részeit kapták meg: Tiszántúl, Erdély → későbbi **Erdélyi Fejedelemség**
* Mo. Ny-i és É-i részén továbbra is a Habsburgok kormányoztak → **Magyar Királyság v. királyi Magyarország**

↓

**Mo. három részre szakadt, a középkori magyar állam megszűnt!**

1. **Országegyesítési kísérletek, várháborúk – 10. évf. tk. 47-48. o. képek, 48/17:**

**1541 vége: gyalui egyezmény** HabsburgFerdinánd és Fráter György (János Zsigmond gyámja) között

tartalma:

* egész Mo. Ferdinándra száll, ha kiűzi a törököt
* feltétel: Buda visszafoglalása →

**1542:** Ferdinánd német, cseh, sziléziai hadakkal vonult fel, de kudarcot vallottak!

török válasza:

**1543-1547:** 1. török várfoglalási hullám → elesett: Siklós, Pécs, Fehérvár, Esztergom!

**1549:** nyírbátori egyezmény Ferdinánd és Izabella megbízottai között, Erdély Magyar Királysághoz való visszacsatolásáról

**1551:** újabb országegyesítési kísérlet → Fráter György megkezdte a K-i országrész átadását (János Zsigmondot és Izabellát lemondásra kényszerítette) → Habsburg-katonaságot hívott Erdélybe

parancsnokuk: **Castaldo** generális

**de:**

* túl kicsi létszám
* közben a török hadak is megindultak → Fráter György diplomáciai alkudozásra kényszerült a törökkel → császári zsoldosok árulónak hitték → **1551 december**: Castaldo meggyilkoltatta F. Gy-t (alvinci kastélyában)

↓

**1552:** újabb török bosszúhadjárat indult →

* Ahmed nagyvezér: Temesvár elfoglalása (Losonczy István várkapitányt és az őrséget a török lemészárolta)
* Ali budai pasa: Nógrád, Drégely (Szondi György!), Szécsény bevétele

↓

a két sereg **Szolnoknál** egyesült, ezt a várat is elfoglalták (vár kapitánya: Nyáry Lőrinc) → ezzel a törökök megszerezték a felvidéki **Nógrádot** és a **tiszántúli területeket**

↓

**Eger** elfoglalására indultak – **tk. 47/14**

**vár kapitánya: Dobó István**

stratégiai jelentősége: Felvidék előterében az egyetlen jelentős erőd, bányavárosokat őrizte, kapcsolatot biztosította a 3 országrész között

védősereg: kb. 2000 fő

ostrom időtartama: szeptember 9 – október 17.

ostromló török sereg: kb. 40 ezer fő

de: korábbi ostromokkal sok időt vesztettek → védők visszaverték a támadókat!

**1566:** Szulejmán utolsó nagy hadjárata!

* célja: Szigetvár elfoglalása – **tk. 47/16**.
* vár parancsnoka: **Zrínyi Miklós** – **tk. 47/15.**
* védelem: kisszámú védősereg, de hármas védelmi rendszer (mocsár is védte)
* ostrom eredménye: a szárazság miatt a török a várat bevette, Zrínyi és a védők hősi halált haltak, de: ostrom idején elhunyt az idős Szulejmán is!

↓

**nagy török várfoglalások, hódítások kora lezárult!**

Szulejmán utóda: II. Szelim (1566-1574)

felismerése: Habsburgokat nem tudja kiszorítani

↓

**1568: drinápolyi béke II. Szelim és Habsburg Miksa (1564-1576) között**

tartalma: fennálló helyzetet (Status Quo) rögzítette → elismerték egymás addig elfoglalt területeit

1. **Magyar-török együttélés a Török Hódoltság korában – 10. évf. tk. 60-61. o.:**
2. Hódoltság területe – **tk. 60/4**:

* Szlavónia K-i része
* Dunántúl D-i és K-i része
* Duna-Tisza köze
* Tiszántúl

1. központja: Buda

élén: budai pasa – szultán mo-i helytartója, mo-i török hadak főparancsnoka

1. kormányzata (közigazgatás)

* **vilajetek**, élén: pasa (beglerbég)
* **szandzsákok**, élén: bég
* **nahiék**, élén, aga

vilajetek létrejötte időrendi sorrendben:

1541: budai

1552: temesvári

1596: egri

1600: kanizsai

1660: váradi

1663: érsekújvári

1. adóigazgatás:

* központilag, Isztambulból irányították
* vezetője: defterdár → deftereket (adóösszeírások) készítettek →
* adókivetés folyamata: törökök tanulmányozták a korábbi magyar adókat →

fontosabb török adók:

**kapuadó:** összege 50 akcse (1 aranyforint)

**harádzs:** legjelentősebb török állami adó, összege: 50 akcse évente (harácsol szavunk innen származik!) → ráják fizették (nem mohamedán hitű alattvalók) → törököknek tehát nem volt érdeke, h. minél többen térjenek át a mohamedán hitre, hiszen jelentős adóbevételtől estek volna el!

1. igazságszolgáltatás:

**Korán** (mohamedánok szent könyve) alapján ítélkeztek → Török Bir. belső területeihez hasonlóan Mo-n is megjelentek az alábbi hivatalnokok:

mufti: egyházjogász

kádi: mohamedán bíró

ulema: mohamedán jogtudós

de:

török igazságszolgáltatás nemigen érte el a Hódoltság lakóit → parasztok peres ügyeiket vagy a magyar végvárakban továbbra is működő **nemesi vármegyéknél** vagy pedig a XVII. századtól kialakuló **parasztvármegyéknél** (parasztok önkormányzati szervei) intézték

1. birtokszerkezet:

alapja: összes meghódított föld a szultáné → két birtoktípus alakult ki:

* **timárbirtok** v. szpáhibirtok:

szolgálati birtok volt, amit a török lovaskatonák (szpáhik) vagy a hivatalnokok kaptak → nem voltak örökíthetők → szultán bármikor visszavehette → rablógazdálkodáshoz vezetett: korrupt hivatalnokok igyekeztek minél többet kisajtolni az adózó népből

* **khász birtok:** meghódított terület kisebb része → közvetlenül szultáni (kincstári) kezelésben voltak → értékesebb területeket foglalták magukba, pl.:

alföldi mezővárosok:

Kecskemét, Cegléd, Nagykőrös → több 1000 holdas határaikban rideg szarvasmarha tenyésztés folyt → magyar szürkemarha exportja Nyugatra → tetőpontja: 1580-as évek, évi kb. 200 ezer sz.marha → e mezővárosok kedvezőbb helyzetben voltak:

gazdaságilag gyarapodtak, az ide menekült jobbágyokat török földesuraik nem követelhették vissza (hiszen akkor magával a szultánnal kerültek volna szembe!)

1. életmód:

törökök a maguk képére formálták át a városokat:

* dzsámik (v. mecset = mohamedán templom)
* minaretek: **tk. 61/7-8.**
* fürdők épültek – **tk. 61/6**
* emlékeik: Pécs, Eger, Érd, Buda

1. török hódítás következményei – **tk. 67-68. o.**:

* várháborúk, portyázások → népességpusztulás, ill. falvak lakossága elmenekült → mezővárosokba húzódtak → Alföld aprófalvai teljesen elpusztultak → felgyorsult a pusztásodás → településszerkezet átalakult
* társadalmi összetétel változása: nemesség, polgárság elmenekült→ Erdélyi Fejedelemségbe, királyi Mo-ra → Hódoltságban maradók: jobbágyság! → alattvalókká váltak
* etnikai kép átalakulása – **tk. 67/22, 68/23**: várháborúk, portyázások elsősorban a magyarság által lakott területeket sújtották (síkvidékek, folyóvölgyek, medencék) →

elpusztult ill. elmenekült magyarok helyére más etnikumok érkeztek:

Hódoltságba: bosnyákok, szerbek v. rácok (Balkánról, Török Bir. belső területeiről)

Erdélybe: románok

Nyugat-Dunántúlra (ez már a királyi Mo. területe!): horvátok, szlavónok (török elől menekültek)

↓

népességpusztulás, XVI-XVII. századi népmozgások következménye: a magyarság aránya az összlakosságon belül **60-70 %-ra** csökkent a XVII. század végére

* a kettős adóztatás:

kialakulásának oka: törökök nem tudták az egész Hódoltságot elfoglalni → elmenekült magyar birtokosok fegyvereseikkel v. végvári katonákkal visszajártak egykori területeikre → ők is behajtották volt jobbágyaikon az adókat → jobbágyság sokat szenvedett

1. **A tizenöt éves háború (1593-1606) – 10. évf. tk. 54. o.:**

Habsburg uralkodó ekkor: I. Rudolf (1576-1608)

székhelye: Prága

buzgó katolikus volt → célja: török kiűzése Európából!

1591 óta már folyamatos harcok voltak a déli végeken: a török Sziszeket ostromolta → 1593: el is foglalták → török hadüzenet → háború kezdete

A háború I. szakasza (1593-1596) – **tk. 54/12**:

- keresztény sikerek jegyében telt, lásd: több végvár visszakerült, pl. nógrádi várak: Nógrád, Szécsény, Fülek

- híres hadvezér: **Pálffy Miklós** alsó-mo-i főkapitány – **tk. 54/11**

- 1595-ben kerültek vissza: Visegrád, Vác, Esztergom (Esztergomnál halt meg 1594-ben Balassi Bálint)

Gyurgyevó, 1595: az Al-Dunánál az erdélyi (Bocskai István, Báthory Zs. e. f. tanácsadója) és havasalföldi seregek (Mihály vajda) legyőzték az átkelő törököket

de: 1596-ban két kudarc:

* elesett Eger → egri vilajet
* Mezőkeresztes: erdélyi és császári hadak vereséget szenvedtek

A háború II. szakasza – **tk. 54/13**:

* váltakozó sikerek jellemezték, lásd:

1598: Győr visszafoglalása, vez.: Pálffy M.

1600: Kanizsa török kézre került → kanizsai vilajet

háború lezárása:

**1606, zsitvatoroki béke:**

* Bocskai közvetítésével jött létre a török és a Habsburgok között
* 15 éves háborút zárta le
* rögzítette a fennálló viszonyokat: Eger és Kanizsa török, Fülek keresztény kézen maradt
* a Habsburg-uralkodó nem fizetett többet évi adót a töröknek, elismerték a szultánnal egyenrangú félként

1. **Zrínyi Miklós politikai programja, törökellenes harcai – 10. évf. tk. 62-63. o.:**

Előzmény: Erdély bukása II. Rákóczi György (1648-1660) idején – **tk. 62/9** → politikai élet színtere a királyi Mo-ra helyeződött vissza →

politizálás vezéralakja: Zrínyi Miklós lett (1620-1664, költő, politikus, hadvezér) **– tk. 63/11**

származása: horvát-dalmát eredetű családban született **Csáktornyán**

család birtokai: Muraköztől az Adriáig → korán szembe kerültek a törökkel

**Zrínyi politikai programja:**

1650-es években a Habsburgok és a Török Bir. meggyengültek → lehetőség az ország egyesítésére, török kiűzésére → önálló nemzeti királyság kell →

Zrínyi jelöltje: II. Rákóczi György erdélyi fejedelem

de: R. Gy. kalandor hadjárata 1657-ben a lengyel trón megszerzésére, Porta engedélye nélkül → török bosszúhadjárat → R. Gy. a török elleni harcokban meghalt (1660: szászfenesi csata) → nemzeti királyság terve megbukott →

Zrínyi terve:

önálló nemzeti hadseregre van szükség →

Zrínyi művei:

* hadtudományi munkák: **Tábori kis tracta, Vitéz hadnagy**
* prózai művek: **Mátyás király életéről való elmélkedések, Az török áfium ellen való orvosság – tk. 63. o.**
* barokk eposz: **Szigeti veszedelem** (dédnagyapjának, az 1566-os Z. M-nak állít emléket) → nemzet erőinek összefogására lelkesített

nemzeti hadsereg összetétele: jobbágyságból („az pórnépből”), oka: nemesség alkalmatlan

↓

Zrínyi célja: nádori méltóság megszerzése

de: Habsburgok megakadályozták, oka: Zrínyi támadó stratégiája – a Habsburgok (I. Lipót, 1657-1705) nyugaton voltak lekötve a franciák (XIV. Lajos, 1643-1715) ellen, ezért békét akartak a törökkel

**Zrínyi törökellenes harcai – tk. 62/9:**

**1648:** horvát bán lett → feladata: DNY-i országrész védelme

**1661:** felépítette Új-Zrínyivárat (Mura mellett, Őrtilos közelében)

**1663:** török hadjárat indult Bécs elfoglalására, vezetője: Köprülü Ahmed nagyvezér → Lipót átmenetileg kinevezte Zrínyit fővezérré

de: Érsekújvárat a török elfoglalta (utolsó vilajetközpont), Bécsre viszont már nem maradt idő →

Zrínyi támadásba lendült →

**téli hadjárat (1663-1664):**

* Zrínyi felégette az **eszéki Dráva-hidat** (6 km hosszú, török utánpótlás szempontjából fontos) – **tk. 62/10**
* Zrínyi célja: Kanizsa ostromának előkészítése (még 1600-ban esett el) →
* 1664. február: Zrínyi körülzárta Kanizsát → Lipót leváltotta a fővezérségről (Zrínyi nem is kapott támogatást a vár visszafoglalásához!) → utóda:

Rajmondo Montecuccoli:

* híres mondása: „Mi kell a háborúhoz? Pénz, pénz, pénz!”
* kerülte az összecsapást a törökkel
* az 1664-es újabb török hadjárat során feladta a Dunántúl nagy részét → törökök már Ausztriát fenyegették →
* **1664. aug. 1.: Szentgotthárdnál** döntő csata → fényes császári győzelem

ennek oka: **kontramars** alkalmazása a reguláris császári hadseregben („ellenmenet”: tüzelő katonák folyamatos helycseréje) ↔ elavult török hadsereg (szpáhik: lovasság; janicsárok: gyalogság)!

* **vasvári béke:** alig két héttel később, megalázó feltételek: török hódításait meghagyta → felháborodás a magyar főurak körében → **Wesselényi-féle összeesküvés!**

Zrínyi halála: 1664. november, Csáktornya mellett egy sebzett vadkan megölte – **tk. 63/12** → sokan gyilkosságra gyanakodtak!

1. **A török elleni felszabadító háborúk (1683-1699) - 10. évf. tk. 64-67. o., OFI Történelem atlasz: 35/a:**

**1. Előzmények; Bécs 1683-as ostroma:**

**-** az **1680-as évek** elején a törökök újabb nyugati háborúra készültek a Habsburgok ellen, mivel gyengének ítélték meg azok katonai erejét (tévesen!):

- a császári haderő legnagyobb részét ugyanis a franciákkal (XIV. Lajossal!) folytatott háborúk kötötték le Nyugat-Európában →

- **1682-ben Thököly Imre a** **kurucok**[[2]](#footnote-2)élén elfoglalta a császáriaktól a Felvidék keleti részét (Felső-Magyarországot), → **Felső-Mo. fejedelme** lett (1682-1685), székhelye: **Kassa**

↓

ez egy **török vazallus fejedelemség** volt, amelyet a szultán, IV. Mehmed is elismert

↓

Thököly katonai és politikai sikereit + a Habsburgok nyugati lekötöttségét látva a szultán **Bécs ellen** indított hadjáratot, melynek vezetője:

**Kara Musztafa** nagyvezér

↓

120-150 ezer fős had indult a császárváros ostromára (Thököly serege a Duna bal partján követte a török főerőket!)

↓

- a császári katonaság feladta egész Mo-t, és Bécs védelmére vonult vissza

- I. Lipót védelmi szövetséget kötött **Sobieski János** lengyel királlyal, s maga mellé állította a korábban ellenséges **Bajorországot** és **Szászországot**

- Bécset a török ostromgyűrű csaknem két hónapig tartotta fogva

↓

a védők helyzete kritikussá vált

**de:** szerencsére megérkezett **Sobieski János és** **Lotharingiai Károly** **császári fővezér** kb. 70 ezres felmentő serege

↓

a török vereséget szenvedett, Bécs megmenekült

**2. A felszabadító háborúk első szakasza (1683-1689) - tk. 66/19:**

- Bécs felmentése után a császáriak végre komoly **ellentámadásra** szánták el magukat: nem kötöttek békét, hanem folytatták a harcokat (üldözték az ostromlók maradékait) → **még 1683-ban** legyőzték a törököt **Párkánynál** és visszafoglalták **Esztergomot**

a felszabadító háborúk diplomáciai előkészítése:

**XI. Ince pápa** tevékenysége – **tk. 65/18**:

- **20 évre** béke XIV. Lajos és I. Lipót között → utóbbi így teljes erejével a török ellen fordulhatott

- óriási összegű pápai támogatás a török kiűzésére

**- Szent Liga (1684): Habsburg Bir., Lengyelo. és Velence törökellenes szövetsége,** védnöke: XI. Ince

↓

katonai események:

- gyors keresztény előretörés: **négy év alatt Belgrádig** (korábbi Nándorfehérvár!) szorították vissza a törököt →

**1685: Érsekújvár** visszavétele, Buda sikertelen ostroma

**1686: Buda visszavétele (korábbi főváros!!!):** ostrom vezetői: Miksa Emánuel bajor herceg és Lotharingiai Károly – **tk. 65/16-17., 66/20**

↓

**1686-1689:** felszabadították a Duna völgyét:

**1687: Nagyharsány („második mohácsi csata”):** fényes keresztény győzelem →

**1688:** Miksa Emánuel bevette Belgrádot

**1689:** Badeni Lajos elfoglalta Ništ, megszállta Havasalföldet

**3. A felszabadító háborúk második szakasza (1689-1699) – tk. 66/19:**

- az elsöprő sikerek láttán **XIV. Lajos**, félve a Habsburgok túlzott megerősödésétől, felmondta a békét I. Lipóttal → a nyugat-európai hadszíntéren kiújultak a harcok → a császáriak legjobb ezredeit és hadvezéreit nyugatra vezényelték

↓

a török fronton a Habsburgok meggyengültek

↓

**1690-ben** a törökök felszámolták a császáriak balkáni hódításait (Belgrád is hamarosan újra török kézre került)

- az oszmán hadsereg vezetője: **Köprülü Musztafa** nagyvezér

* az **1690-es** évtizedet hosszú, pusztító harcok jellemezték→ a lakosság sokat szenvedett: falvak, egész vidékek elnéptelenedtek
* **Badeni Lajos** megjelenése viszont elejét vette a további török előretörésnek →

**1691, szalánkeméni ütközet:** Badeni L. győzött, több tízezres veszteségek mindkét oldalon, Köprülü Musztafa is elesett

**1697, Zenta:** a császáriak új fővezére, **Savoyai Jenő**[[3]](#footnote-3)(tk. 66/20)szétverte a Tiszán éppen átkelő török sereget → az Oszmán Birodalom ezután kénytelen volt beletörődni Magyarország elvesztésébe

↓

**1699: karlócai béke:** a **Temesköz** kivételével (amely még 1718-ig török kézen maradt!) Magyarország egész területe felszabadult a török uralom alól

**4. Thököly és államának sorsa:**

**1685-ben** pecsételődött meg: a váradi pasa elfogatta, hogy felhasználja egy Bécs és a törökök között kötendő békében (korábban I. Lipót tárgyalni akart Thökölyvel, de ekkor már nem volt érdekelt)

- eközben Thököly fejedelemségét (Felső-Mo.) hívei átadták **Caraffa** császári generálisnak, s a kurucok többsége átállt a császáriakhoz, hogy csatlakozzon a törökellenes harcokhoz

↓

a **„kuruc király”** hatalma összeomlott

- később a török szabadon engedte, és Thököly **1690-ben** betört Erdélybe → itt legyőzött egy kisebb császári sereget, de nemsokára a **Balkánra** szorult → a karlócai békekötés után a kis-ázsiai **Nikomédiában,** száműzetésben halt meg 2. feleségével, **Zrínyi Ilonával** (I. Rákóczi Ferenc özvegye!) együtt

**5. Erdély helyzete:**

Lotharingiai Károly **1687-ben** elfoglalta a fejedelemséget →

**balázsfalvi szerződés (1687):** Apafi Mihály, az „önálló” Erdély utolsó fejedelme az önállóságért cserébe átadott 12 várat és 700 ezer forintot

**1690:** Apafi meghalt → Erdély ura I. Lipót lett →

**1691:** kiadta a **Diploma Leopoldinumot – tk. 98. o. forrás**

ennek lényege:

- nem csatolták vissza Erdélyt Magyarországhoz → a **Habsburg Birodalom része** lett, élére **gubernátort** (kormányzó) állítottak

- a terület sajátos rendi tagolódását (magyar nemesek, székely előkelők, szász polgárok) viszont, valamint kiváltságaikat, s a birtokadományozásokat meghagyták

- ígéretet tettek arra, hogy a hivatalokat erdélyiekkel töltik be

- tiszteletben tartották a vallási helyzetet (ld. 1568: tordai ogy. → 4 bevett vallás)

**6. Az örökös királyság elfogadása - tk.99. o. forrás:**

**1686: Buda felszabadult** →

**1687: pozsonyi országgyűlés**

tartalma:

- a magyar rendek „hálából” **lemondtak a szabad királyválasztás jogáról** **a Habsburgok javára** → elismerték a Habsburgok örökös királyságát

- ugyancsak lemondtak az **Aranybulla ellenállási záradékáról**

**7. A Habsburgok berendezkedése a felszabadított területeken:**

- a háborúk óriási terheket róttak a lakosságra:

a pusztítások elviselése mellett a császári katonákat el kellett szállásolni, etetni (**porció**) és lóval, szekérrel tovább szállítani (**forspont**) →

- ezek, valamint a többszörösére emelt adók leginkább a jobbágyságot sújtották

- a bécsi udvar a felszabadított területeket meghódított „új szerzeményeknek” tekintette → közvetlenül az **Udvari Kamara** irányítása alá kerültek →

igazgatásukra felállították az **Újszerzeményi Bizottságot (Neoaquistica Commissio)** → kamarai központokat hoztak létre: Buda, Kassa, Kanizsa, Csáktornya

↓

a földesuraktól, akiknek birtokai a töröktől visszafoglalt területeken feküdtek, a **tulajdonjogot igazoló oklevelet** követeltek→ ha ez megvolt, a birtok értékének 10 %-át kitevő ún. **fegyverváltságot** kellett fizetniük a kincstárnak

↓

ekkor kaphatták vissza a volt birtokosok földjeiket (sok esetben azonban az oklevél nem volt már meg!)

**egyéb sérelmek:**

- az udvari tisztviselők, hadvezérek és hadiszállítók hatalmas (sokszor megyényi) birtokokat kaptak

- a török elleni harc befejeztével feleslegessé váló **végvári katonákat szélnek eresztették** → ők az alávetés elől inkább elbujdostak (jobbágyi szolgáltatásokat vártak tőlük új uraik)

- az 1700-as évek elején megkezdődött a **várak módszeres lerombolása**

- a császári tábornokok raboltak, zsaroltak: **Caraffa** pl. kifosztotta Debrecent; Eperjesen **vésztörvényszéket** állított fel: nemeseket és polgárokat végeztetett ki (Thököly-párti felkelés koholt vádjával!) → Caraffa célja: megfélemlítés

→ **a 7. vázlatpontban leírtak következménye: Rákóczi-szabadságharc (1703-1711) !!!**

1. Tomori Pál egy kisnemesből felemelkedett familiáris volt, aki a Dózsa vezette parasztfelkelés idején Szapolyai egyik alvezéreként vett részt a temesvári paraszttábor feloszlatásában. Ezután egyházi pályára lépett, képességeinek köszönhetően került egyre magasabb méltóságokba. 1523-ban a déli végek élére került. Nem tartozott egyik párthoz sem, emiatt le is nézték, és „csuhás hadfi”-nak gúnyolták, mondván, hogy nem igazi országnagy. [↑](#footnote-ref-1)
2. kurucok: A Wesselényi-féle összeesküvés megtorlásaként bevezetett Habsburg-abszolutizmus elől birtoktalan nemesek, elbocsátott végváriak, üldözött protestánsok és szökött jobbágyok tömegével menekültek Erdélybe. A „bujdosók” az erdélyi „kuraczénos” apródnévből hamarosan kurucoknak nevezték magukat, s a Habsburgok ellen meginduló függetlenségi harcok bázisát adták. A mozgalom élére 1678-ban a fiatal főúr, Thököly Imre állt. [↑](#footnote-ref-2)
3. Lotharingiai Károly még 1690-ben meghalt. Savoyainak óriási szerepe volt nemcsak a török kiűzésében (Zenta:1697; karlócai béke:1699; 1716-1718-as osztrák-török háború), hanem a spanyol örökösödési háborúban is (1701-1714, ld. Franciao. vázlat), s ezzel hozzájárult a Habsburg-ház nagyhatalmi állásának megszilárdításához. Érdemei elismeréséül itt Magyarországon (a Csepel-szigeten, ld. ráckevei Savoyai-kastély!) kapott birtokot. [↑](#footnote-ref-3)